C 410/20
RO
Jurnalul Oficial al Uniunii Europene
26.10.2022
Se înlocuiește cu următorul text: „Articolul 8 – Etichetarea Marca de conformitate constă într-o etichetă de hârtie aplicată pe una dintre cele două laturi plate ale brânzei, în urma maturării acesteia timp de cel puțin 45 de zile, pe care figurează o marcă roșie (CMYK: C = 0, M = 95, Y = 85, K = 0 – imaginea 1), în cazul produselor preparate pe fundul văilor în perioada 1 ianuarie - 31 decembrie, și o marcă albastră (CMYK: C = 98, M = 72, Y = 12, K = 0 – imaginea 2), în cazul produselor preparate pe pășunile alpine în perioada 20 mai - 20 octombrie.
În ceea ce privește designul, în centru se află un desen stilizat al unui clopot, care, la rândul său, are în centru o roată de brânză cu o bucată detașată.
În jurul marginii clopotului este scrisă o parte din denumirea de origine, «Formai de Mut D.O.P», în timp ce de-a lungul marginii interioare a cercului care înconjoară designul clopotului se află restul denumirii, «dell’Alta Valle Brembana», împreună cu referința juridică a înregistrării, «Reg.
C.E. 1107/96».
În jurul întregii circumferințe exterioare se află 22 de clopote stilizate, înconjurate de încă un cerc.
Pentru marca albastră, cercul din interiorul celor 22 de clopote este înlocuit de cuvintele repetate «d’alpeggio» (de pe pășunile alpine) (imaginea 2).
Pentru brânza «Formai de Mut dell’Alta Valle Brembana» maturată timp de mai mult de 6 luni, marca are aceleași caracteristici descrise mai sus, dar cu cuvântul «Riserva» repetat de-a lungul cercului din interiorul celor 22 de clopote (imaginile 3 și 4).
Imaginea 1
Imaginea 2